46. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.13953 της 1/1 Αυγ. 1975 (ΦΕΚ Β΄  802) Περί συνθέσεως, λειτουργίας αρμοδιοτήτων και προσόντων των μελών του Ανωτάτου Συμβουλίου Αθλητισμού. Έχοντες υπ' όψει: α)Τας διατάξεις του Ν.Δ. 216/1974 «περί συστάσεως Υπουργείου Προεδρίας Κυβερνήσεως». β)Τας διατάξεις του Νόμ. 75/1975 "περί οργανώσεως του εξωσχολικού αθλητισμού και ρυθμίσεως συναφών θεμάτων". γ)Την υπ' αριθ. ΔΛ7/2/3/1/2.1.1975 απόφασιν του Υπουργού Προεδρίας Κυβερνήσεως «περί καθορισμού αρμοδιοτήτων των Υφυπουργών, Γενικών Γραμματέων κλπ.» αποφασίζομεν: Άρθρ.1.-1.Παρά τη Γενική Γραμματεία Αθλητισμού συνιστάται ενδεκαμελές Ανώτατον Συμβούλιον Αθλητισμού (Α.Σ.Α.) αποτελούμενον: α)εξ ενός διατελούντος ή διατελέσαντος μέλους της Επιτροπής Ολυμπιακών Αγώνωντου β)εξ ενός διατελούντος ή διατελέσσαντος μέλους του Δ.Σ. της Ελληνικής Ποδοσφαιρικής Ομοσπονδίας, γ)εξ ενός διατελούντος ή διατελέσαντος μέλους του Δ.Σ. του ΣΕΓΑΣ, δ)εξ ενός διατελούντος ή διατελέσαντος μέλους του Δ.Σ. τινός των Ομοσπονδιών Πάλης, Πυγμαχίας ή Άρσεως Βαρών, ε)εξ ενός διατελούντος ή διατελέσαντος μέλους του Δ.Σ. τινός των Ομοσπονδιών ναυτικών αθλημάτων. «ς)εξ ενός διατελέσαντος μέλους του Δ.Σ. τινός των Ομοσπονδιών αθλοπαιδιών ή αντισφαιρίσεως». Η περίπτ. ς) ετροποποιήθη ως άνω δια της υπ' αριθ. 19522 της 30 Αυγ./20 Σεπτ. 1977 (ΦΕΚ Β΄ 899) αποφ. Υπ. Προεδρίας. ζ)εξ ενός εκπροσώπου του Γυμναστικού Κλάδου, και η)εκ τεσσάρων φιλάθλων εχόντων γνώσεις και εμπειρίαν περί τον αθλητισμόν. Εφ' όσον εν τω προσώπω τινός ή τινών εκ των υπό στοιχ. α΄ έως και ζ΄ μελών συμπίπτουν πλείονες της μιας ιδιότητες, ο αριθμός των υπό στοιχ. η΄ φιλάθλων μελών αυξάνεται αναλόγως. Ο αριθμός των φιλάθλων που μετέχουν στο Α.Σ.Α. του άνω εδαφ. η μειώθηκε σε δύο από την Γ31/Φ.520/16/16-22 Μαρτ. 1982 (ΦΕΚ Β΄ 120) απόφ. Υπ. Προεδρίας. 2.Τα μέλη του Α.Σ.Α. μετά δύο αναπληρωματικών διορίζονται δι' αποφάσεως του επί του Αθλητισμού Υπουργού ή Υφυπουργού επί διετεί θητεία. Δια της αυτής αποφάσεως ορίζεται ο Πρόεδρος, ο Αντιπρόεδρος και ο Γενικός Γραμματέας του Α.Σ.Α. Γραμματεύς του Α.Σ.Α. διορίζεται δι' αποφάσεως του Γενικού Γραμματέως Αθλητισμού (Γ.Γ.Α.) εις των παρ' αυτώ υπηρετούντων υπαλλήλων έχων τουλάχιστον 6ον βαθμόν. Σελ.646,520(β) Τεύχος Ε63–Σελ. 46 3.Μέλος του Α.Σ.Α. απουσιάζον αδικαιολογήτως επί τρεις συνεχείς συνεδριάσεις ή δι' οιονδήποτε αιτίαν επί εξ συνεχείς συνεδριάσεις θεωρείται παραιτηθέν και αντικαθίσταται δια του διορισθέντος τυχόν αντιστοίχου αναπληρωματικού και εν ελλείψει δι' αποφάσεως ημών. Καθ' όμοιον τρόπον αντικαθίσταται οιονδήποτε μέλος λόγω παύσεως, θανάτου, εκπτώσεως ή καθ' οιονδήποτε τρόπον αποχωρήσεως. 4.Τα υπό των άρθρ. 6 και 8 του Νόμ. 75/1975 καθιερούμενα κωλύματα εκλογής ως μέλους αθλητικού Σωματείου ή μέλους Διοικήσεως αυτού ή ενώσεως, συνδέσμου ή ομοσπονδίας, αποτελούν και κώλυμα διορισμού ως μέλους του Α.Σ.Α. Άρθρ.2.-1.Το Συμβούλιον υποχρεούται εντός της τασσομένης εκάστοτε προθεσμίας να γνωμοδοτή πλην των υπό του Νόμου προβλεπομένων περιπτώσεων και επί παντός θέματος παραπεμπομένου ή αναπεμπομένου αυτώ υφ' ημών εν οις και επί του δια το επόμενον έτος προϋπολογισμού των εσόδων και εξόδων της Γεν. Γραμματείας Αθλητισμού, επί του προγράμματος των εκτελεστέων δια το επόμενον έτος έργων αφορώντων κατασκευήν ή συμπλήρωσιν αθλητικών εγκαταστάσεων, επί του δια το επόμενον έτος προγράμματος οικονομικών τακτικών ενισχύσεων των Αθλητικών Σωματείων, Ενώσεων, Συνδέσμων ή Ομοσπονδιών και των Εθνικών ή Δημοτικών ή Κοινοτικών ή Συλλογικών Σταδίων ή Γυμναστηρίων. 2.Επίσης το Συμβούλιον γνωμοδοτεί επί των κάτωθι θεμάτων, άτινα παραπέμπονται αυτώ υπό του Γενικού Γραμματέως Αθλητισμού: (α)επί της εγκρίσεως προς απαλλοτρίωσιν χώρων κατά τας κειμένας διατάξεις υπέρ των διαφόρων νομικών προσώπων δημοσίου ή ιδιωτικού δικαίου του εξωσχολικού αθλητισμού, προς ίδρυσιν ή επέκτασιν γυμναστηρίων ή ασκητηρίων, (β)επί της απονομής ηθικών αμοιβών εις άτομα ή οργανώσεις προσενεγκόντας εξαιρέτους υπηρεσίας εις την ανάπτυξιν του αθλητισμού, (γ)επί της επιβολής κυρώσεων κατ' αθλητικών οργανώσεων εν γένει των παραλειπουσών την υποβολήν των κεκανονισμένων στοιχείων ως και επί της παραπομπής των προς διάλυσιν εις την Δικαστικήν Αρχήν δια παράβασιν των κειμένων Νόμων ή των Διεθνών Κανονισμών, (δ)επί αιτήσεων προς έκπτωσιν Διοικητικού Συμβουλίου Αθλητικού Σωματείου, Ενώσεως, Συνδέσμου ή Ομοσπονδίας ή μέλους τινός τούτων απευθυνομένων εις την Δικαστικήν Αρχήν. 3.Το Α.Σ.Α. δύναται να μελετά αυτεπαγγέλτως και να εισηγήται θέματα γενικώτερα αφορώντα τον Αθλητισμόν, ως και ειδικώτερα τοιαύτα αφορώντα εις οιονδήποτε κλάδον του Αθλητισμού. 158 32.Η.δ.46 Εξωσχολική Σωματική Αγωγή Άρθρ.3.-1.Το Α.Σ.Α. συνεδριάζει τακτικώς μεν δις του μηνός, εκτάκτως οσάκις κριθή αναγκαίον υφ' ημών ή του Προέδρου ή αιτηθή υπό 3 τουλάχιστον μελών αυτού. Τούτο θεωρείται εν απαρτία εφ' όσον παρίστανται έξ τουλάχιστον εκ των μελών αυτού, εξ ων απαραιτήτως ο Πρόεδρος ή ο Αντιπρόεδρος, αι δε αποφάσεις λαμβάνονται δι' απολύτου πλειοψηφίας των παρόντων, νικώσης εν περιπτώσει ισοψηφίας της ψήφου του Προέδρου.  2.Εις τας συνεδριάσεις του Α.Σ.Α. δύναται να παρίσταται ο αρμόδιος επί του αθλητισμού Υφυπουργός όστις και θα προεδρεύη τούτου. Επίσης άνευ ψήφου δύναται να παρίστανται ο Γ.Γ.Α. και ο Ειδικός Σύμβουλος παρά τω Πρωθυπουργώ, η παρουσία των οποίων ως και παντός υπηρεσιακού παράγοντος της Γ.Γ.Α. ή των υπό ταύτης εποπτευομένων Ν.Π.Δ.Δ. ή μέλους διοικήσεως Αθλητικού Σωματείου, Ενώσεως, Συνδέσμου ή Ομοσπονδίας είναι υποχρεωτική, εφ' όσον ούτοι κληθούν προς τούτο υφ' ημών ή υπό του Προέδρου του εν λόγω Συμβουλίου. Η κλήσις προς συμμετοχήν εις τας συνεδριάσεις των μελών ή των ετέρων ως άνω προσώπων γίνεται εγγράφως επιμελεία του Γραμματέως. 3.α)Ο Πρόεδρος του Α.Σ.Α. καταρτίζει εις πάσαν περίπτωσιν συγκλήσεως του Συμβουλίου την ημερησίαν διάταξιν των θεμάτων, την οποίαν υποβάλλει ημίν προς έγκρισιν. Εις την ημερησίαν διάταξιν αναγράφεται ο εισηγητής εκάστου θέματος. Ως εισηγητής ορίζεται μέλος του Συμβουλίου Ο Γ.Γ.Α. και ο Ειδικός Σύμβουλος δύνανται οίκοθεν να εισηγηθούν επί παντός θέματος της ημερησίας διατάξεως. β)Των Συνεδριάσεων του Α.Σ.Α. τηρούνται, επιμελεία και ευθύνη του Γραμματέως αυτού, πρακτικά εν ειδικώ βιβλίω υπογραφόμενα υπό των παραστάντων κατά την συνεδρίασιν και του Γραμματέως. Τα πρακτικά κυρούνται υπό του Α.Σ.Α. αμέσως ή κατά την επομένην συνεδρίασιν. Ο Γραμματεύς ευθύνεται δια την ανελλιπή υπογραφήν των πρακτικών παρά των παραστάντων εις εκάστην συνεδρίασιν μελών. Αντίγραφα των πρακτικών εκδίδονται εγκρίσει ημών, επικυρούνται δε ταύτα δια της σφραγίδος της υπηρεσίας και της υπογραφής του Προέδρου και του Γραμματέως. γ)Τηρείται ίδιον αρχείον θεμάτων, αποφάσεων ή ετέρων εγγράφων του Α.Σ.Α. και ίδιον βιβλίον πρωτοκόλλου επιμελεία της Διευθύνσεως Διοικήσεως της Γ.Γ.Α., δι' αυτής δε διεκπεραιούται η σχετική αλληλογραφία. Η παρούσα δημοσιευθήτω δια της Εφημερίδος της Κυβερνήσεως.